A̱ghyui Nija

A̱ghyui Nija ka (Shong: ˈnaɪdʒər; Fi̱ra̱nsa: (le) fleuve Niger, (lə) flœv niʒɛʁ) kikya yet a̱ghyui ka̱ lan yet a̱gba̱ndang mi̱ fam Afrika Jenshyung a̱ni, ka̱ ngaat ka̱ si̱ shyia̱ kpa̱mkpaan ma̱ng kilomita 4,180. Kham kukwaat nka yet kilomita a̱ma̱ntanaai 2,117,700 mi̱ shi a̱swap.Gleick, Peter H. (2000). "33 The World's Water, 2000-2001: The Biennial Report on Freshwater". Island Press. ISBN 978-1-55963-792-3. A̱tyin nka ka neet di̱ fam Bibyin tswazwa Gini hu hwa di̱ fam a̱tak a̱tyin Gini kpa̱mkpaan ma̱ng gak Sira Lyon hu."Niger River ". geography.name. Ka̱ tyong nang mi̱ ghwughwu zwat ji̱ ghwut swai a̱ni, ka̱ sweap Mali, Ni̱njer, gak hu ma̱ng Bini ka̱ si̱si̱ nswak Naijeriya, a̱wot ka̱ si̱ kwa̱i a̱gba̱ndang da̱li̱ta, nang á̱ ngyei Da̱li̱ta Nija a̱ni"Rivers of the World: the Niger River", Radio Netherlands Archives, December 4, 2002 (ku A̱ka̱ghyui Hya̱u na), mami A̱ngam A̱sa̱khwot Gini wu mi̱ Kyai A̱sa̱khwot Ati̱lantik hu. A̱ghyui Nija ka, kikya yet a̱tat mi̱ shi a̱swap ma̱ a̱ka̱ghyui Afrika na, ka̱ si̱ swak Nayit kya ma̱ng A̱ghyui Konggo (nang á̱ ma ngyei A̱ghyui Zaïre a̱ni) ma̱nyin. Sa nka ji ji̱ lan byia̱ shi a̱swap ja yet A̱ghyui Benuwe ka.

Ya̱fang

Sa:Nvam_a̱sa̱khwot_swanta
Sa:A̱ka̱ghyui Naijeriya
Sa:A̱ka̱ghyui_Afrika
Sa:A̱ka̱ghyui_swanta